Thallophyta 



FØRSTE RÆKKE. 



Thallophyta, Løvplanter. 



Med Hensyn til Legemets Form og Bygning frembyder Thallo- 

 fyterne meget store Forskelligheder. Mange bestaar kun af en 

 enkelt Celle, andre er mangecellede. I sidste Tilfælde er der 

 alle Grader fra Former, hvor Cellerne er saa lidt forskellige og 

 saa lidt afhængige af hverandre, at det nærmest er en Skønssag, 

 om man vil tale om en flercellet Plante eller en Koloni af en- 

 cellede, — til højt organiserede mangecellede Planter, der frem- 

 byder en betydelig Grad af Arbejdsdeling mellem Celler af for- 

 skellig Form og Funktion. Og paa samme Maade gaar det med 

 Løvets ydre Form; hos de laveste er den yderst enkel, f. Eks. en 

 Kugle, en Stav eller en Traad, hos de højere er Løvet udformet 

 og differentieret paa meget forskellig Maade, ja indenfor enkelte 

 forskellige Algegrupper træffes endog en lignende Sondring som 

 hos Arkegoniater og Frøplanter i Stængel og Blade eller bladlig- 

 nende Dele. Der kan ogsaa forekomme rodlignende Organer, 

 der kan tjene dels som Hæfteorganer (Hapterer), dels, om end 

 sjældnere, til Næringsoptagelse, men de er dog altid, navnlig i 

 deres indre Bygning, bestemt forskellige fra de hos Karplanterne 

 forekommende ægte Rødder. 



Man inddelte tidligere Thallofyterne i 3 Klasser: Alger, La- 

 ver og Svampe, en Inddeling som endnu kun opretholdes af 

 praktiske Grunde, medens man er klar over, at den ikke giver 

 et naturligt System. Til Algerne henregnes da de Thallofyter, 

 som indeholder Klorofyl eller lignende Farvestoffer, ved hvis 

 Hjælp de kan assimilere Kulsyre og i det hele ernære sig af 

 uorganiske Stoffer (er autotrofe). Til Svampene regner (eller reg- 

 nede) man da dem, som mangler saadanne Farvestoffer og som 

 derfor er henvist til at ernære sig af organiske Stoffer (hetero- 

 trofe Planter), enten som Raaddplanter, Saprofyter, eller som 

 Snylteplanter, Parasiter. Medens Algerne ganske overvejende lever 

 i Vand, lever Svampene næsten udelukkende paa Landjorden. 

 Laverne, som samtidig indeholder Celler, der stemmer med Al- 

 gernes, og andre, der ganske ligner Svampenes, betragtedes tid- 

 ligere som en særlig Klasse sideordnet med de to andre; men 



